MEDLEMSMØTE OODK 08.11.2016

Tilstede var 19 medlemmer

Referatet gjengir hovedpunktene fra møtet da begge sakene er ment å gi innspill til styrets beslutninger i nevnte saker.

**SAK 1:** **Rekruttering av mannskaper til stevner**:   
**Bakgrunn for saken:**Det er vanskelig å rekruttere mannskaper til stevner og andre arrangementer i klubbens regi spesielt AG-stevnet som krever over 40 personer som medhjelpere. Ofte de samme som stiller opp hver gang. Det er ytret ønske fra flere hold i klubben om at det må iverksettes tiltak for å sikre tilstrekkelig mannskaper. Driften av klubben vår er basert på frivillighet og stevnene er klubbens viktigste inntekstskilde. Inntekter fra stevner gjør at man kan holde lave priser på kurs for klubbens medlemmer, at man ikke har treningsavgift i sommerhalvåret samt at klubben ikke har økt kontingenten på flere år. Inntektene fra stevner gjør det mulig å kjøpe inn og fornye utstyret som brukes i de ulike grenene. Styret ønsker innspill og forslag til tiltak samt medlemmenes tilslutning før foreslåtte tiltak eventuelt settes inn. Fra før er det slik at de som stiller som mannskaper får OODK-poeng som kan benytte som betaling på klubbens arrangementer   
Det er et paradoks at det er samme antall som hjelper nå med ca. 300 medlemmer som når klubben hadde 100 medlemmer.

**Innspill:**

* Forslag at alle grener forplikter seg å stille mannskap til stevner.
* De som stiller opp får gratis kurs.
* De som stiller som mannskaper får fortrinn på kurs
* Det må stå enda tydeligere på hjemmesiden at det forventes at man stiller som mannskap på forskjellige arrangementer dette for at folk ikke skal tro at vi er en hundeskole
* Mer informasjon må ut for å få folk å forstå at klubben er basert på frivillighet.
* Kan en annen grunn være at flere som trener hos oss på Brekke er medlem i andre klubber og er mer lojal til den andre klubben? Hvordan får man økt lojalitet?
* Man kunne knytte billig kurs opp mot å hjelpe til på stevner gjennom et skjema man fylle ut når man melder seg på.
* I rally går man mer direkte til hver enkelt for å for dem til å stille opp. Dette fungerer bra.
* Man kunne også knytte vintertreningen til å forplikte seg til å hjelpe til på stevner.
* Det er lurt å legge datoene for stevnene ut på nettet ganske tidlig med at her trenger vi hjelp så folk har god tid å si ifra og at man da binder seg.
* Man kunne tilby ½ dags jobbing så man slippe å være der en lang dag, men hvis det ikke ble nok folk må man allikevel være hele dagen.
* Det er potensial i nye folk. De må trekkes inn, få de inn i miljøet gjennom kurs og spørre direkte. Nye medlemmer kan ha barrierer for å melde seg på til å hjelpe.
* Det kan hende at medlemmer i andre grener ikke føler seg kompetent nok til å hjelpe til f. eks. med agility stevne. Det viser seg at folk har det gøy og det ser ikke ut som folk vet det.
* Noen klubber bruker andre klubbers medlemmer som allikevel stille på stevnet. Stovner har bedt oss om hjelp. Dette er en mulighet vi kan benytte og.
* Hvis klubbens medlemmer skal gå må det være romslig med mannskap men ikke så mange at flere blir arbeidsledige for da mister folk motivasjonen å stille opp.
* Vi må oppdra folk at de kan få en telefon om å hjelpe.
* Nok mannskap til rydding på slutten er ofte en utfordring. I organiseringen av NM er det konkretisert tydelig at det ryddes på slutten. Kanskje ½ dags jobbing vil hjelpe på det.
* Trenger vi mer introduksjon av klubben når folk melder seg inn i klubben? Vanskelig i og med alt går gjennom NKK. Man kunne eventuelt se på medlemslisten og sende mail til nye medlemmer. Det er også sånn at mange medlemmer av klubben er ikke aktiv klubben eller har et forhold til klubben.
* En ting som er mulig for å engasjere medlemmer er å arrangere felles ting i klubben på tvers av grenene.
* Det er tragisk hvis gressmatta på Brekke er grunnen til medlemskapet, selv om det har vært litt sånn i mange år.
* Man kunne legge ut en googleundersøkelse for å finne ut hvor mange medlemmer er medlem i andre klubber.

**Styret tar med innspillene og ser på gjennomførbarhet og planleggingen.**

**SAK 2: Regler i agility (og lagregler)**

Før man kom inn på argumentene knyttet til reglene/kravene om nybegynnerkurs og lagregler, var det dialog omkring AG-treningene generelt. Det var enighet om at treningsansvarlige og treningsledere/instruktører sammen med noen fra styret tar et møte der man ser på hvordan treninger bør og kan organiseres slik at disse kan fungere bedre og få folk til å komme mer regelmessig på trening.

**Bakgrunn for saken:***Spørsmål om endring av reglene ble reist i styret for ca to år siden. Da det var uenighet, satte styret våren 2015 ned et firemannsutvalg til å se på prinsippene og om mulig komme med forslag til endringer. Styret behandlet utvalgets rapport i januar i år.*

*Utvalget var samstemt om at regelen (som var sovende) om at man for å trene agility i klubben måtte gå lag for klubben, burde fjernes. Regelen ble opphevet av styret i møtet i januar.  
Det viktigste gjenværende spørsmålet er om vi fortsatt skal ha regelen at du ikke kan trene i OODK dersom du går på lag for andre klubber eller ikke og om denne eventuelt skal erstattes med en regel om at de som går lag for klubben også trener i klubben.. Firemannsutvalget –  sammensatt av to antatte tilhengere og to antatte motstandere av endring – ble ikke enige om en løsning.*

Følgende krav gjelder fortsatt og tas opp på møtet:

1. Kravet om at man må gå nybegynnerkurs for å trene i OODK.
2. Kravet om at du ikke kan trene i OODK dersom du går på lag for andre klubber.

Dersom man fjerner reglen i nr 2 bør man da erstatte den med

1. krav om at de som går lag for klubben også trener i klubben

|  |  |
| --- | --- |
| 1. Krav til bestått nybegynnerkurs for å trene AG i OODK | |
| Beholde (PRO) | Endre (CON) |
| Varierende kvalitet på nybegynnerkurs rundt omkring gjør at mange som starter ikke har den kunnskapen/ferdighetene som er nødvendig |  |
| AG er en sport som kan føre til skader på hunden dersom man mangler kunnskap |  |
| Man bør skjerpe kravet slik at det både blir nybegynnerkurs OG at man behersker alle hinderne |  |
| Man bør skjerpe kravet slik at ingen kan starte rett på videregående |  |
| Det er mulig å søke styret om dispensasjon fra kravet om nybegynnerkurs |  |

|  |  |
| --- | --- |
| 1. At man ikke kan trene i OODK dersom du går på lag for andre klubber | |
| Beholde (PRO) | Endre (CON) |
| En ringerunde til klubber i nærområdet viser at de ikke har tenkt å oppheve kravet om at man ikke får trene hos dem dersom de går lag for andre klubber. Drøbak har nettopp innført regelen. | Hvis OODK opphever kravet, så kanskje andre følger etter. |
| Dersom OODK opphever kravet, er det ingen garanti for at andre følger etter. Det kan føre til at det ikke vil være attraktivt å gå lag for OODK og at klubben vil bli en ren treningsklubb. | Det fungerer godt i Sverige og andre land å ikke ha dette kravet. |
| Hvis det er bare vi som opphever reglen vil mange kanskje gå lag andre steder, men trener hos oss og det kan bli vanskelig å få nok å stille lag for oss. Vi blir en «dropp inn klubb». | Også i Norge må man utvikle seg og følge med |
| Det ser ut som det er en trend som går mot privatisering av agility. Hvem skal stille opp da? Det blir selvutslettende for klubbsystemet | Kan vi prøve for et år og se effekten |
| Det er viktig å holde på vår klubb, heie for de i klubben, holde på laget. Hvordan blir entusiasmen hvis man går lag for andre klubber? Det vil gå mot individualister som trener alle steder. |  |
| Hvis kravet skulle falle bort fra alle klubbene vil det bli press å få de beste løperne. Det blir bredden kontra eliten. Treningsvenner vil da møtes på konkurranse for så å gå for hver sin klubb. Hvem er det de skal velge? | Det er få som går lag nå så man taper ikke så mye på det. |
| Det blir mindre tid for de mindre flinke hvis for mange kommer inn. Kanskje det ikke er så lurt å begynne med det i en av de minste klubbene som vi er. | Regelen hindrer at vi får flere engasjerte og flinke agilitymennesker inn i klubben som kan bidra som instruktører, på stevner, dugnader også videre. |
| Skal vi være en klubb for de som trene hund eller for elite utøvere? | Mange er medlemmer kun i OODK og ikke andre steder så det blir ikke noe problem å fjerne regelen |
| Vi tar imot alle medlemmer. Den ene tingen som skaper klubbtilhørighet er lag. | Hva er det verste som kan skje? Vi får 400 medlemmer? Det blir for mange på treningene? |
| Antall medlemmer har ingen effekt på å få flere hjelpere ser det ut som. Det er ikke lettere å rekruttere til stevner nå som man har 300 medlemmer enn da man hadde 100 medlemmer. Første gang dette ble tatt opp var for å få inn flere ressurser, flere medlemmer. |  |

|  |  |
| --- | --- |
| 1. **Innføre krav om at de som går lag for klubben også trener i klubben** | |
| **Innføre (PRO)** | **Ikke innføre (CON)** |
| Hvis man fjerner reglen i nr 2, må man som et minimum innføre kravet om å trene i OODK. Hvis ikke risikerer man at vi kun blir en klubb på shoppinglisten fordi vi har fantasiske forhold om sommeren. | Noen av de som i dag stiller lag for OODk er medlemmer andre steder som selv ikke kan stille lag. Hvis man innfører treningskrav, vil man miste disse. |

**Styret vil ta alle innspillene med når man vurderer om man skal endre lagreglene eller ikke.**

Referent: Carol Ann Myhre